Broj: 02-09/15

Posušje, 07.09.2015. godine

UPRAVA ZA NEIZRAVNO OPOREZIVANJE

n/r direktor Miro Džakula

PREDMET: Zahtjev za izmjenu Naredbe broj: 01-022-1508/15 od 17.08.2015. godine

Poštovani gospodine Džakula,

Sukladno zaključcima sa sastanka održanog u Mostaru, dana 7. 9. 2015. godine, na temu carinjenja robe porijeklom iz azijskih i afričkih zemalja te posljedica po gospodarstvo koje je izazvala ta Naredbe od 17. 8. 2015., obraćamo Vam se zahtjevom u ime svih nazočnih gospodarstvenika na tom sastanku iz: Livna, Tomislavgrada, Posušje, Gruda, Širokog Brijega, Ljubuškog i Mostara, za izmjenom Naredbe o nadležnosti carinskih ispostava za carinjenje određenih roba porijeklom iz azijskih i afričkih zemalja, broj 01-022-1508/15 od 17.08.2015. godine, sa uključenim izmjenama iz Naredbe o izmjenama i dopunama Naredbe o nadležnosti carinskih ispostava za carinjenje određenih roba porijeklom iz azijskih i afričkih zemalja, broj 01-02-2-1508-7/15, od 3. 9. 2015. godine.

Konkretno, tražimo da izmijenite Naredbu broj 01-022-1508/15, od 17. 8. 2015. sa uključenim izmjenama iz Naredbe o izmjenama i dopunama Naredbe o nadležnosti carinskih ispostava za carinjenje određenih roba porijeklom iz azijskih i afričkih zemalja, broj 01-02-2-1508-7/15, od 3. 9. 2015. godine, tako da se stavak 2. i stavak 4. (stavci koji govore o privremenom smještaju robe) brišu, a iza točke „I“ stavi točku „I-a“ koja glasi:

**Prijavljivanje robe za carinski postupak stavljanja u slobodan promet kod carinskih ispostava iz točke I ove naredbe nije obvezujuće za uvoznike koji: duže od tri godine vrše carinjenje robe obuhvaćene naredbom u carinskim ispostavama nadležnim prema sjedištu uvoznika, nemaju duga po osnovu neizravnih poreza, u protekli tri godine su redovito prijavljivali transakcijske vrijednosti koje su bile realno prihvatljive pri utvrđivanju vrijednosti.**

U očekivanju ispunjenja našeg zahtjeva, unaprijed se zahvaljujemo i srdačno Vas pozdravljamo.

S poštovanjem,

Predsjednik Udruge:

Veljko Lončar